Sildekonge

Fisken sildekonge (Regalecus glesne) er en sjældent set fisk og menes at være verdens længste benfisk. Sildekongen er lang, op til 8 m og med en vægt på op til 272 kg. 
Det menes, at den kan være en af årsagerne til myten om søslanger. Sildekongen er uskadelig for mennesker.

Da sildekongens fiskekød er geléagtigt, anses den ikke som en god spisefisk.

Fysisk beskrivelse 
Sildekongen er lang båndagtig og sølvfarvet med lyserød til kardinalrød langstrakt rygfinne. Den har små øjne og en lille mund uden synlige tænder. Dens rygfinne støttes af ca. 400 finnestråler, hvoraf de 10-12 første ved hovedet er meget lange. Den har ingen analfinne og har kun en lille eller ingen caudal-finne.

Fisken er skælløs og har ingen svømmeblære.

Fiskens flanker har irregulære blålige til sortagtige stribestykker, sorte prikker. Disse markeringer forsvinder kort efter at den er død.

Levesteder 
De lever fra 20-1.000 meters dybde i verdenshavene mellem 72°N – 52°S, 180°V – 180°Ø. De findes derfor i alle tempererede vande, men ses sjældent.

Levevis 
Det lader til at sildekongen lever alene og svømmer lodret op og ned i vandet mellem 20-1.000 meter. Dens lodrette fremdrift fås ved at bølge rygfinnen og holde den lange krop ret, lidt ligesom en elektrisk ål.

Sildekongen lever af zooplankton; krill, saltsøkrebs, små rejer, blæksprutter, fisk, og gopler.

Den gyder sine æg ud for Mexico mellem juli og december, og den ser ikke efter æggene, som efterlades flydende blandt zooplankton.

Kun sjældent ses sildekongen ved overfladen, medmindre den er syg, skadet eller død.

Findesteder 
Kun sjældent er den blevet mødt af dykkere eller ved et tilfælde fanget af fiskerbåde eller trawlere og det har ikke givet megen viden om dem. Først i maj 1996 (2001 en-wiki?) opdagede to dykkere under en bøjeinspektion, en levende lodret svømmende 1,5 m sildekonge ved Bahamas.

De findes f.eks. strandede efter stormvejr. De fanges yderst sjældent i live. I et enkelt tilfælde er en sildekonge blevet fanget med fiskestang – 3,3 m og 63,5 kg stor 2003.

Før den 8. august 1996 opdagede Dr. William Shachtman en sildekonge sandsynligvis ved Californien, der var 6 meter lang, fordi hans kone skreg advarende fra dækket. Den svømmede lige imod ham og passerede ham med en arms længde. Sildekongen blødte fra gællerne og så ud som om den var blevet skadet af en haj eller søløve. Kaptajn Greg Willis sprang i vandet og prøvet at holde fast i sildekongen, men blev kastet af som af en hest. Sildekongen svømmede ind i klipperne og døde.

Æg og larver er fundet i Middelhavet og voksne eksemplarer er blevet fundet i Australien, Chile, Californien, Atlanterhavet, Stillehavet, Kamtjatka, British Columbia, Tasmanien, New Zealand og sjældent i Danmark, Norge  og Sverige (23. marts 1879, 8. maj 2010).

Lørdag d. 8. maj 2010 fandt man ved Bovallstrand i Sverige et eksemplar af sildekongen. Eksemplaret blev fundet på stranden og målte 3,65 m. Sidst man så en sildekonge i Sverige var for 131 år siden i 1879 uden for øgruppen Koster.

Se også 
 Crystallichthys cyclospilus

Kilder/referencer

Eksterne henvisninger 

 youtube.com: Oarfish – Sea Serpent
 Fishes: An Introduction to ichthyology. Peter B. Moyle and Joseph J. Cech, Jr; p. 338. Printed in 2004. Prentice-Hall, Inc; Upper Saddle River, NJ. 
 11. feb 2010, ing.dk: Kæmpefisk sensationelt filmet for første gang på dybt vand
 The Australian Museum oarfish page
 Photos of Oarfish Coming Ashore in the Sea of Cortez Citat: "...May 7, 1996...Suddenly and with great vigor, the creature ceased it’s circling and swam rapidly toward us..its organs were all packed into a cavity less that a foot in length on the underside of its body. The contents of its stomach appeared to be krill. The tissue of its body appeared to be similar to cartilage. It was white, almost translucent. The skin was smooth, bluish silver..."

Båndfisk